Eins og kom fram á fimmtudaginn þá var ég stödd á Miðnæturopnuninni í Smáralind með snillingnum Ísak Frey að sýna hátíðarfarðanir með Real Techniques burstunum . Ég notaði vörur frá Maybelline en Ísak frá L’Oreal . Ég reyndi að hafa myndavélina á lofti eins mikið og ég gat og tók myndir af förðununum okkar og fallegu burstunum . Ég skiptist á að farða þær Anítu og Margréti en Ísak farðaði hana Rósu Maríu . Þvílíkar fegurðardísir sem við fengum í stólana okkar : ) Smellið endilega á myndirnar til að sjá þær stærri . Það var yndislegt að fá að vinna með þessum kæra vini mínum aftur eftir alltof langan tíma . Hann Ísak er svo sannarlega að slá í gegn í förðunarheiminum . Við eyddum saman stórum hluta sunnudagsins í verkefni fyrir L’Oreal og sögurnar sem ég fékk að heyra frá lífi hans í London voru hver annarri skemmtilegri : ) Hann Ísak er alveg einstakur strákur og á alla þessa velgengni skilið !